amanoisuno/poet huggingface dataset:
李端公 盧綸
故關衰草遍，離別自堪悲。路出寒雲外，人歸暮雪時。少孤為客早，多難識君遲。掩淚空相向，風塵何處期。
秋晚山中別業 盧綸
樹老野泉清，幽人好獨行。去閑知路靜，歸晚喜山明。蘭芰通荒井，牛羊出古城。茂陵秋最冷，誰念一書生。
關口逢徐邁 盧綸
廢寺連荒壘，那知見子真。關城夜有雪，冰渡曉無人。酒裏唯多病，山中願作鄰。常聞兄弟樂，誰肯信家貧。
山中詠古木 盧綸
高木已蕭索，夜雨複秋風。墜葉鳴叢竹，斜根擁斷蓬。半侵山色裏，長在水聲中。此地何人到，雲門去亦通。
酬李端公野寺病居見寄 盧綸
野寺鐘昏山正陰，亂藤高竹水聲深。田夫就餉還依草，寂寞日長誰問疾，料君惟取古方尋。
送少微上人游蜀 盧綸
瓶缽繞禪衣，連宵宿翠微。樹開巴水遠，山曉蜀星稀。識遍中朝貴，多諳外學非。何當一傳付，道侶願知歸。
送甯國夏侯丞 盧綸
楚國青蕪上，秋雲似白波。五湖長路少，九派亂山多。謝守通詩宴，陶公許醉過。憮然餞離阻，年鬢兩蹉跎。
送袁偁 盧綸
諫獵名空久，多因病與貧。買書行幾市，帶雨別何人。客路山連水，軍州日映塵。淒涼一分手，俱恨老相親。
贈別李紛 盧綸
頭白乘驢懸布囊，一回言別淚千行。兒孫滿眼無歸處，唯到尊前似故鄉。
罪所送苗員外上都 盧綸
謀身當議罪，甯遣友朋聞。禍近防難及，愁長事未分。寂寥驚遠語，幽閉望歸雲。親戚如相見，唯應泣向君。
送李校書赴東川幕 盧綸
泥阪望青城，浮雲與棧平。字形知國號，眉勢識山名。編簡塵封閣，戈鋋雪照營。男兒須聘用，莫信筆堪耕。
至德中贈內兄劉贊 盧綸
時難訪親戚，相見喜還悲。好學年空在，從戎事已遲。聽琴泉落處，步履雪深時。惆悵多邊信，青山共有期。
春日灞亭同苗員外寄皇甫侍禦 盧綸
坐見春雲暮，無因報所思。川平人去遠，日暖雁飛遲。對酒山長在，看花鬢自衰。誰堪登灞岸，還作舊鄉悲。
送顏推官游銀夏謁韓大夫 盧綸
叢篁叫寒笛，滿眼塞山青。才子尊前畫，將軍石上銘。獵聲雲外響，戰血雨中腥。苦樂從來事，因君一涕零。
咸陽送房濟侍禦歸太原幕 盧綸
舊居無舊鄰，似見故鄉春。複對別離酒，欲成衰老人。客衣頻染淚，軍旅亦多塵。握手重相勉，平生心所因。
寶泉寺送李益端公歸邠甯幕 盧綸
參差岩障東，雲日晃龍宮。石淨非因雨，松涼不為風。戀泉將鶴並，偷果與猿同。眼界塵雖染，心源蔽已通。蓮花國何限，貝葉字無窮。早晚登麟閣，慈門欲付公。
送何召下第後歸蜀 盧綸
褒斜行客過，棧道響危空。路濕雲初上，山明日正中。水程通海貨，地利雜吳風。一別金門遠，何人複薦雄。
宿定陵寺 盧綸
古塔荒台出禁牆，磬聲初盡漏聲長。雲生紫殿幡花濕，誰悟威靈同寂滅，更堪砧杵發昭陽。
送彭開府往雲中覲使君兄 盧綸
一門三代貴，非是主恩偏。破虜山銘在，承家劍藝全。奪旗貂帳側，射虎雪林前。雁塞逢兄弟，雲州發管弦。凍河光帶日，枯草淨無煙。儒者曾修武，因貽上將篇。
送李緗 盧綸
舊國仍連五將營，儒衣何處謁公卿。波翻遠水蒹葭動，為問西來雨中客，空山幾處是前程。
送內弟韋宗仁歸信州覲省 盧綸
常嗟外族弟兄稀，轉覺心孤是送歸。醉掩壺觴人有淚，聞說江樓長卷幔，幾回風起望胡威。
長安疾後首秋夜即事 盧綸
九重深鎖禁城秋，月過南宮漸映樓。紫陌夜深槐露滴，楚客病來鄉思苦，寂寥燈下不勝愁。
送崔琦赴宣州幕 盧綸
五馬臨流待幕賓，羨君談笑出風塵。身閑就養寧辭遠，何處遙知最惆悵，滿湖青草雁聲春。
送楊皞東歸 盧綸
登樓掩泣話歸期，楚樹荊雲發遠思。日裏揚帆聞戍鼓，若說湓城楊司馬，知君望國有新詩。
至德中途中書事卻寄李僴 盧綸
亂離無處不傷情，況複看碑對古城。路繞寒山人獨去，今日主人還共醉，應憐世故一儒生。
奉和太常王卿酬中書李舍人中書寓直春夜對月見寄 盧綸
露如輕雨月如霜，不見星河見雁行。虛暈入池波自泛，是夜巴歌應金石，豈殊螢影對清光。
酬包佶郎中覽拙卷後見寄 盧綸
令伯支離晚讀書，豈知詞賦稱相如。枉逢花木無新思，沉憂敢望金門召，空愧巴歈並子虛。
送史寀滑州謁賈僕射 盧綸
朱門洞啟儼行車，金鐍裝囊半是書。君向東州問徐胤，羊公何事滅吹魚。
送鮑中丞赴太原 盧綸
分路引鳴騶，喧喧似隴頭。暫移西掖望，全解北門憂。專幕臨都護，分曹制督郵。積冰營不下，盛雪獵方休。白草連胡帳，黃雲擁戍樓。今朝送旌旆，一減魯儒羞。
送耿拾遺湋充括圖書使往江淮 盧綸
傳令收遺籍，諸儒喜餞君。孔家唯有地，禹穴但生雲。編簡知還續，蟲魚亦自分。如逢北山隱，一為謝移文。
送郭判官赴振武 盧綸
黃河九曲流，繚繞古邊州。鳴雁飛初夜，羌胡正晚秋。淒涼金管思，迢遞玉人愁。七葉推多慶，須懷殺敵憂。
春江夕望 盧綸
洞庭芳草遍，楚客莫思歸。經難人空老，逢春雁自飛。東西兄弟遠，存沒友朋稀。獨立還垂淚，天南一布衣。
送元昱尉義興 盧綸
欲成雲海別，一夜夢天涯。白浪緣江雨，青山繞縣花。風標當劇部，冠帶稱儒家。去矣謝親愛，知予發已華。
送黎兵曹往陝府結親 盧綸
郎馬兩如龍，春朝上路逢。鴛鴦初集水，薜荔欲依松。步帳歌聲轉，妝台燭影重。何言在陰者，得是戴侯宗。
送樂平苗明府 盧綸
累職比柴桑，清秋入楚鄉。一船燈照浪，兩岸樹凝霜。亭吏趨寒霧，山城斂曙光。無辭折腰久，仲德在鴛行。
晚到盩厔耆老家 盧綸
老翁曾舊識，相引出柴門。苦話別時事，因尋溪上村。數年何處客，近日幾家存。冒雨看禾黍，逢人憶子孫。亂藤穿井口，流水到籬根。惆悵不堪住，空山月又昏。
臥病書懷 盧綸
苦心三十載，白首遇艱難。舊地成孤客，全家賴釣竿。貌衰緣藥盡，起晚為山寒。老病今如此，無人更問看。
落第後歸終南別業 盧綸
久為名所誤，春盡始歸山。落羽羞言命，逢人強破顏。交疏貧病裏，身老是非間。不及東溪月，漁翁夜往還。
送朝邑張明府 盧綸
千室暮山西，浮雲與樹齊。剖辭雲落紙，擁吏雪成泥。野火蘆千頃，河田水萬畦。不知琴月夜，誰得聽烏啼。
送李方東歸 盧綸
故交三四人，聞別共沾巾。舉目是陳事，滿城無至親。身從喪日病，家自儉年貧。此去何堪遠，遺孤在舊鄰。
秋晚霽後野望憶夏侯審 盧綸
天晴禾黍平，暢目亦傷情。野店雲日麗，孤莊砧杵鳴。川原唯寂寞，岐路自縱橫。前後無儔侶，此懷誰與呈。
送王尊師 盧綸
夢別一仙人，霞衣滿鶴身。旌幢天路晚，桃杏海山春。種玉非求稔，燒金不為貧。自憐頭白早，難與葛洪親。
送撫州周使君 盧綸
周郎三十餘，天子賜魚書。龍節隨雲水，金鐃動裏閭。松聲三楚遠，鄉思百花初。若轉弘農守，蕭咸事不如。
贈別司空曙 盧綸
有月曾同賞，無秋不共悲。如何與君別，又是菊花時。
送王錄事赴任蘇州 盧綸
古堤迎拜路，萬里一帆前。潮作澆田雨，雲成煮海煙。吏閑唯重法，俗富不憂邊。西掖今宵詠，還應寄阿連。
大梵山寺院奉呈趣上人趙中丞 盧綸
漸欲休人事，僧房學閉關。伴魚浮水上，看鶴向林間。寺古秋仍早，松深暮更閑。月中隨道友，夜夜坐空山。
送恒操上人歸江外覲省 盧綸
依佛不違親，高堂與寺鄰。問安雙樹曉，求膳一僧貧。持咒過龍廟，翻經化海人。還同惠休去，儒者亦沾巾。
上巳日陪齊相公花樓宴 盧綸
鐘陵暮春月，飛觀延群英。晨霞耀中軒，滿席羅金瓊。持杯凝遠睇，觸物結幽情。樹色參差綠，湖光瀲灩明。禮卑瞻絳帳，恩浹廁華纓。徒記山陰興，祓禊乃為榮。
寒食 盧綸
孤客飄飄歲載華，況逢寒食倍思家。鶯啼遠墅多從柳，驅車西近長安好，宮觀參差半隱霞。
舟中寒食 盧綸
寒食空江曲，孤舟渺水前。鬥雞沙鳥異，禁火岸花然。日霽開愁望，波喧警醉眠。因看數莖鬢，倍欲惜芳年。
元日早朝呈故省諸公 盧綸
萬戟淩霜布，森森瑞氣間。垂衣當曉日，上壽對南山。濟濟延多士，躚躚舞百蠻。小臣無事諫，空愧伴鳴環。
元日朝回中夜書情，寄南宮二故人 盧綸
鳴佩隨鵷鷺，登階見冕旒。無能裨聖代，何事別滄洲。閑夜貧還醉，浮名老漸羞。鳳城春欲晚，郎吏憶同遊。
裴給事宅白牡丹 盧綸
長安豪貴惜春殘，爭玩街西紫牡丹。別有玉盤承露冷，無人起就月中看。
送韋判官得雨中山 盧綸
前峰後嶺碧濛濛，草擁驚泉樹帶風。人語馬嘶聽不得，更堪長路在雲中。
送宛丘任少府 盧綸
帶綬別鄉親，東為千里人。俗訛唯競祭，地古不留春。野戍雲藏火，軍城樹擁塵。少年何所重，才子又清貧。
送永陽崔明府 盧綸
鶴唳蒹葭曉，中流見楚城。浪清風乍息，山白月猶明。廢路開荒木，歸人種古營。懸聞正訛俗，邴曼更知名。
割飛二刀子歌 盧綸
我家有翦刀，人雲鬼國鐵。裁羅裁綺無鈍時，改鍛割飛二刀子，色迎霽雪鋒含霜。兩條神物秋冰薄，日試曾磨漢水邊，掌中恄栗聲冷然。神驚魄悸卻收得，若非良工變爾形，只向裁縫委箱篋。
送郎士元使君赴郢州 盧綸
賜衣兼授節，行日郢中聞。花發登山廟，天晴閱水軍。漁商三楚接，郡邑九江分。高興應難遂，元戎有大勳。
春詞 盧綸
北苑羅裙帶，塵衢錦繡鞋。醉眠芳樹下，半被落花埋。
清如玉壺冰 盧綸
玉壺冰始結，循吏政初成。既有虛心鑒，還如照膽清。瑤池慚洞澈，金鏡讓澄明。氣若朝霜動，形隨夜月盈。臨人能不蔽，待物本無情。怯對圓光裏，妍蚩自此呈。
山店 盧綸
登登山路行時盡，決決溪泉到處聞。風動葉聲山犬吠，一家松火隔秋雲。